Document ID: 31994R2883

ΚΑΝΟΝΙΣΜΟΣ (ΕΚ) αριθ. 2883/94 ΤΗΣ ΕΠΙΤΡΟΠΗΣ της 28ης Νοεμβρίου 1994 για τον καθορισμό του ισοζυγίου προβλέψεων εφοδιασμού των Καναρίων Νήσων σε γεωργικά προϊόντα που υπάγονται στο ειδικό καθεστώς που προβλέπεται στα άρθρα 2 έως 5 του κανονισμού (ΕΟΚ) αριθ. 1601/92 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 1974/94 της Επιτροπής (2), και ιδίως το άρθρο 2, το άρθρο 3 παράγραφος 4, το άρθρο 4 παράγραφος 4 και το άρθρο 5 παράγραφος 2,
Εκτιμώντας:
ότι τα μέτρα που θεσπίζονται από τον κανονισμό (ΕΟΚ) αριθ. 1601/92, που προορίζονται να αντιμετωπίσουν, για τον εφοδιασμό σε ορισμένα γεωργικά προϊόντα, τις επιπτώσεις της γεωργικής κατάστασης των Καναρίων Νήσων, συνίσταnται σε πλεονεκτήματα υπό μορφή απαλλαγής από τους εισαγωγικούς δασμούς και στη χορήγηση ενισχύσεων που θα καταστήσουν δυνατή την αποστολή γεωργικών προϊόντων κοινοτικής προέλευσης- ότι το καθεστώς αυτό περιλαμβάνει, επίσης, τη χορήγηση ενίσχυσης για την προμήθεια ζώων αναπαραγωγής καθαράς φυλής προκειμένου να αναπτυχθεί το παραγωγικό δυναμικό των εν λόγω Νήσων-
ότι, σύμφωνα με το άρθρο 2 του κανονισμού (ΕΟΚ) αριθ. 1601/92, τα μέτρα αυτά καλύπτουν για τις Καναρίους Νήσους τις ανάγκες ανθρώπινης κατανάλωσης και μεταποίησης σε προϊόντα που απαριθμούνται στο παράρτημα του προαναφερθέντος κανονισμού- ότι οι ανάγκες αυτές απαριθμούνται κάθε χρόνο στο πλαίσιο ισοζυγίου προβλέψεων που δύνανται να αναθεωρείται κατά τη διάρκεια της περιόδου ανάλογα με την εξέλιξη των αναγκών των Νήσων- ότι η αξιολόγηση των αναγκών των βιομηχανιών μεταποίησης ή συσκευασίας των προϊόντων που προορίζονται για την τοπική αγορά ή τα οποία εξάγονται παραδοσιακά προς την υπόλοιπη Κοινότητα δύναται να αποτελέσει το αντικείμενο ξεχωριστού ισοζυγίου προβλέψεων-
ότι, για λόγους σαφήνειας και διαφάνειας καθώς επίσης και για την εναρμόνιση των μεθόδων αξιολόγησης, πρέπει να καταρτιστεί, σε ενιαίο έγγραφο αυτό το ισοζύγιο προβλέψεων για τα γεωργικά προϊόντα που υπάγονται σε διάφορους τομείς της αγοράς- ότι, αφετέρου, λαμβανομένων υπόψη των ειδικών αναγκών του τομέα της μεταποίησης και συσκευασίας, πρέπει, εφόσον χρειάζεται, να καταρτίζεται ξεχωριστός ισολογισμός για τις εν λόγω δραστηριότητες-
ότι, για να διευκολυνθεί η διαχείριση των εν λόγω ισολογισμών πρέπει να καταστεί δυνατή, σε κάποιο βαθμό, η τροποποίηση της κατανομής των καθορισθεισών ποσοτήτων, μεταξύ, αφενός μεν, ορισμένων θέσεων του ισολογισμού και, αφετέρου δε, μεταξύ των τμημάτων άμεσης κατανάλωσης και μεταποίησης ή συσκευασίας-
ότι, εν αναμονή των αποτελεσμάτων αξιολόγησης της εφαρμογής του ειδικού καθεστώτος εφοδιασμού για τις Καναρίους Νήσους, για τα περισσότερα προϊόντα έχουν καταρτιστεί κατ' επανάληψη ισολογισμοί, από την 1η Ιουλίου 1994, για περιορισμένες χρονικές περιόδους-
ότι, για να υπάρχει σαφήνεια, με την έναρξη ισχύος την 1η Δεκεμβρίου 1994 του κανονισμού (ΕΚ) αριθ. 2790/94 της Επιτροπής της 16ης Νοεμβρίου 1994 για κοινούς λεπτομερείς κανόνες εφαρμογής του κανονισμού (ΕΟΚ) αριθ. 1601/92 του Συμβουλίου για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (3), που αποτελεί σημαντική τροποποίηση του κανονισμού (ΕΟΚ) αριθ. 1695/92 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2596/93 (5), πρέπει να προσαρμοστεί ισοζύγιο ισολογισμού για τα εν λόγω προϊόντα το οποίο καλύπτει ολόκληρη την περίοδο από 1ης Ιουλίου 1994 έως 30 Ιουνίου 1995 και ενσωματώνει, εφόσον χρειάζεται, επιμέρους ισολογισμούς οι οποίοι είχαν εγκριθεί προηγουμένως- ότι πρέπει να υπενθυμίσουμε ότι, από 1ης Δεκεμβρίου 1994, τα πλεονεκτήματα υπό μορφή απαλλαγής από τους εισαγωγικούς δασμούς ή χορήγησης ενισχύσεων, παρέχονται υπό τις προϋποθέσεις που θεσπίζονται από τον κανονισμό (ΕΟΚ) αριθ. 1695/92-
ότι πρέπει να υπενθυμίσουμε επίσης ότι, στους τομείς της ζάχαρης, του οίνου και του λυκίσκου τα ισοζύγια προβλέψεων καταρτίστηκαν για το σύνολο της τρέχουσας ετησίας περιόδου από τους κανονισμούς της Επιτροπής (ΕΚ) αριθ. 1443/94 (6), 1742/94 (7) και 1818/94 (8), αντίστοιχα- ότι δεν χρειάζεται, επομένως, να τα εντάξουμε στον παρόντα κανονισμό για την περίοδο από 1ης Ιουλίου 1994 έως 30 Ιουνίου 1995-
ότι, για ενισχυθούν τα μέσα που έχουν στη διάθεσή τους οι αρμόδιες αρχές για να εξασφαλίσουν τη λειτουργία του καθεστώτος εφοδιασμού, πρέπει να προβλεφθεί ο καθορισμός μέγιστης ποσότητας ανά αίτηση εκδόσεως πιστοποιητικού, ώστε να αντιμετωπιστούν οι σοβαροί κίνδυνοι διατάραξης της αγοράς των Καναρίων Νήσων ή για να εξαλειφθούν οι κίνδυνοι ανάπτυξης κερδοσκοπικών πρακτικών οι οποίες θα είναι επιζήμιες για τη λειτουργία του καθεστώτος- ότι πρέπει, επομένως, να τροποποιηθεί αναλόγως ο κανονισμός (ΕΚ) αριθ. 2790/94-
ότι οι διατάξεις του παρόντος κανονισμού πρέπει να αρχίσουν να ισχύουν από τη δημοσίευσή τους, κατά την ημερομηνία της έναρξης ισχύος του κανονισμού (ΕΚ) αριθ. 2790/94-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των αντίστοιχων επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την εφαρμογή των άρθρων 2 έως 5 του κανονισμού (ΕΟΚ) αριθ. 1601/92, οι ποσότητες του ισοζυγίου προβλέψεων εφοδιασμού που υπάγονται, ανάλογα με την περίπτωση, στο καθεστώς απαλλαγής από τους εισαγωγικούς δασμούς, για τα προϊόντα προελεύσεως τρίτων χωρών ή κοινοτικής ενίσχυσης για τα προϊόντα προελεύσεως αγοράς καθορίζονται στα παραρτήματα.
Όταν, για ένα προϊόν, έχουν καθοριστεί δύο ποσότητες στο ισοζύγιο προβλέψεων, για άμεση κατανάλωση και για μεταποίηση ή συσκευασία αντιστοίχως, είναι δυνατόν να γίνει τροποποίηση της κατανομής μεταξύ των δύο αυτών χρήσεων, εντός του ορίου του 20 % του συνόλου των καθορισθεισών ποσοτήτων για το συγκεκριμένο προϊόν.
Άρθρο 2
Στον κανονισμό (ΕΚ) αριθ. 2790/94 προστίθεται το ακόλουθο άρθρο 8α:
"Άρθρο 8α
Στο μέτρο που είναι απολύτως απαραίτητο για να αποφευχθούν διαταραχές στην αγορά των Καναρίων Νήσων ή η ανάπτυξη ενεργειών κερδοσκοπικού χαρακτήρα που ενδέχεται να βλάψουν σοβαρά την καλή λειτουργία του ειδικού καθεστώτος εφοδιασμού, οι αρμόδιες αρχές καθορίζουν τη μέγιστη ποσότητα ανά αίτηση εκδόσεως πιστοποιητικού.
Οι αρμόδιες αρχές ενημερώνουν αμέσως την Επιτροπή σε περιπτώσεις εφαρμογής του παρόντος άρθρου."
Άρθρο 3
Ο παρών κανονισμός αρχίζει να ισχύει την 1η Δεκεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Νοεμβρίου 1994.

Labels: 17
5
3
6
18